CELEX: 32019R0146
Language: bg
Date: 2019-01-30 00:00:00
Title: Регламент за изпълнение (ЕС) 2019/146 на Комисията от 30 януари 2019 година за изменение на Регламент за изпълнение (ЕС) 2015/502 за разрешаване на употребата на препарат от Saccharomyces cerevisiae NCYC R404 като фуражна добавка за млечни крави (Текст от значение за ЕИП.)

31.1.2019   
               
               
                  BG
               
               
                  Официален вестник на Европейския съюз
               
               
                  L 27/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/146 НА КОМИСИЯТА
         от 30 януари 2019 година
         за изменение на Регламент за изпълнение (ЕС) 2015/502 за разрешаване на употребата на препарат от Saccharomyces cerevisiae NCYC R404 като фуражна добавка за млечни крави
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
         като има предвид, че:
         
                     (1)
                  
                  
                     В съответствие с Регламент (ЕО) № 1831/2003 употребата на препарат от Saccharomyces cerevisiae NCYC R404 като фуражна добавка за млечни крави беше разрешена с Регламент за изпълнение (ЕС) 2015/502 на Комисията (2).
                  
               
                     (2)
                  
                  
                     Притежателят на разрешението, Micron Bio-systems Ltd, подаде заявление в съответствие с член 13, параграф 3 от Регламент (ЕО) № 1831/2003 с предложение за добавяне на наименованието на неговия представител към разрешението.
                  
               
                     (3)
                  
                  
                     Притежателят на разрешението е представил съответната информация в подкрепа на факта, че считано от 30 март 2019 г. FeedVision BV ще действа като негов представител по отношение на съответната фуражна добавка.
                  
               
                     (4)
                  
                  
                     Предложената промяна в условията на разрешението е само от административно естество и не налага да се извърши нова оценка на съответната добавка. Европейският орган за безопасност на храните бе уведомен за подаденото заявление.
                  
               
                     (5)
                  
                  
                     За да може FeedVision BV да действа като представител на притежателя на разрешението, е необходимо да се променят условията на съответното разрешение. Поради това наименованието на представителя следва да бъде добавено към заглавието и приложението на посочения регламент. В заглавието на Регламент за изпълнение (ЕС) 2015/502 наименованието на притежателя на разрешението не беше изписано правилно. Поради това в заглавието на регламента за изпълнение наименованието на притежателя на разрешението следва да бъде заменено с правилното изписване.
                  
               
                     (6)
                  
                  
                     Поради това Регламент за изпълнение (ЕС) 2015/502 следва да бъде съответно изменен.
                  
               
                     (7)
                  
                  
                     Разпоредбите на настоящия регламент следва да се прилагат от датата на оттеглянето на Обединеното кралство от Съюза.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения на Регламент за изпълнение (ЕС) 2015/502
            Регламент за изпълнение (ЕС) 2015/502 се изменя, както следва:
            
                        1)
                     
                     
                        в заглавието думите „Micro Bio-System Ltd“ се заменят с думите „Micron Bio-Systems Ltd, представлявано от FeedVision BV“;
                     
                  
                        2)
                     
                     
                        във втората колона на приложението думите „Micro Bio-System Ltd“ се заменят с думите „Micron Bio-Systems Ltd, представлявано от FeedVision BV“.
                     
                  
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 30 март 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) 2015/502 на Комисията от 24 март 2015 г. за разрешаване на употребата на препарат от Saccharomyces cerevisiae NCYC R404 като фуражна добавка за млечни крави (притежател на разрешението Micro Bio-System Ltd) (ОВ L 79, 25.3.2015 г., стр. 57).